
Parlamentul  României

Camera  Deputaţilor
Comisia pentru Sănătate şi Familie

          Bucureşti,21.05.2001

                                                                                       Nr. 457/XVIII/8
 
Biroului permanent

AL

CAMEREI DEPUTAŢILOR


Vă înaintăm, alăturat, raportul la proiectul de Lege pentru aprobarea Ordonanţei de urgenţă a Guvernului nr.83/2000 privind organizarea şi funcţionarea cabinetelor de liberă practică pentru servicii publice conexe actului medical, înaintat comisiei pentru examinare în fond, cu adresa nr.507 din 16 octombrie 2000.


La întocmirea raportului, comisia a avut în vedere avizele primite de la Comisia juridică, de disciplină şi imunităţi, de la Comisia buget, finanţe şi bănci şi Consiliul Legislativ.


Comisia pentru sănătate şi familie şi-a însuşit parţial punctul de vedere al Guvernului.


În raport de obiectul şi conţinutul său, proiectul de lege face parte din categoria legilor organice.

                   PREŞEDINTE,                                           SECRETAR,

DEP.PROF.UNIV.DR.MIRCEA IFRIM       DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie

                                                                                         Bucureşti,21.05.2001

                                                                                                                                                                 Nr.457 /XVIII/8
 
R A P O R T

asupra proiectului de Lege pentru aprobarea Ordonanţei de urgenţă a Guvernului nr.83/2000

privind organizarea şi funcţionarea cabinetelor de liberă practică pentru

servicii publice conexe actului medical


În urma examinării proiectului de Lege pentru aprobarea Ordonanţei de urgenţă a Guvernului nr.83/2000 privind organizarea şi funcţionarea cabinetelor de liberă practică pentru servicii publice conexe actului medical, în şedinţa din 16.05.2001, propunem ca acesta să fie supus spre dezbatere şi adoptare cu următoarele amendamente :

Nr.

crt.
Articolul

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
Articol unic.-

“Se aprobă Ordonanţa de urgenţă a Guvernului nr.83 din 19 iunie 2000 privind organizarea şi funcţionarea cabinetelor de liberă practică pentru servicii publice conexe actului medical, publicată în Monitorul Oficial al României, Partea I, nr.291 din 27 iunie 2000, cu următoarea modificare:”
Articolul unic va avea următorul cuprins:

“ Se aprobă Ordonanţa de urgenţă a Guvernului nr.83 din 19 iunie 2000 privind organizarea şi funcţionarea cabinetelor de liberă practică pentru servicii publice conexe actului medical, publicată în Monitorul Oficial al României, Partea I, nr.291 din 27 iunie 2000, cu următoarele  modificări:”


Pentru respectarea normelor de tehnică legislativă.



2.
Art.1,alin.(1) şi (3) 

 (text ordonanţă)

“Art.1. – (1) Cabinetul de liberă practică pentru servicii publice conexe actului medical, denumit  în continuare cabinet de practică, este unitatea fără personalitate juridică furnizoare de servicii publice conexe actului medical, necesare în vederea realizării asistenţei medicale preventive, curative şi de recuperare.

(3) Persoanele prevăzute la alin.(2) sunt obligate să presteze serviciile conexe actului medical în strictă concordonanţă cu prescripţiile medicale ale medicului curant şi cu normele legale în vigoare.”


Se propune să se introducă un text, ca pct.1 în legea de aprobare, cu următoarea redactare:

 “1. La articolul 1, alineatele (1) şi (3) vor  avea următorul cuprins:

Art.1. – (1) Cabinetul de liberă practică pentru servicii publice conexe actului medical, denumit  în continuare cabinet de practică, este unitatea fără personalitate juridică furnizoare de servicii publice conexe actului medical, necesare în vederea realizării asistenţei medicale ambulatorii: preventivă, curativă şi de recuperare.

(3) Persoanele prevăzute la alin.(2) sunt obligate să presteze serviciile conexe actului medical în strictă concordonanţă cu prescripţiile medicale ale medicului curant, cu nevoile medico-psiho-sociale ale beneficiarilor şi cu normele legale în vigoare.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ovidiu Brînzan (Grupul Parlamentar al PDSR), dl.dep.dr.Ludovic Abiţei (Grupul Parlamentar al PRM) şi dl.dep.dr.Constantin Florentin Moraru (Grupul Parlamentar al PRM) .  
Pentru definirea categoriilor de asistenţă medicală ambulatorie.

În situaţiile în care se necesită o intervenţie specializată psihologică, socială, medicul curant va înştiinţa şi colabora cu serviciile publice conexe actului medical.



3.
Art.3, alin.(1)

 ( text ordonanţă)

“Art.3.- (1) Cabinetul de practică individual este forma de exercitare a profesiei  în cadrul căruia îşi desfăşoară activitatea titularul cabinetului de practică. Acesta poate angaja, în condiţiile legii, ca salariaţi sau colaboratori, alte persoane care au profesiile prevăzute la art.1 alin.(2) şi, după caz, orice altă categorie de personal necesar.”
Se propune să se introducă un text, ca pct.2 în legea de aprobare, cu următoarea redactare:

“2. La articolul 3, alineatul (1) va avea  următorul cuprins:

Art.3. -  (1) Cabinetul de practică individual este forma de exercitare a profesiunii  în cadrul căruia îşi desfăşoară activitatea titularul cabinetului de practică. Titularul acestuia poate angaja, în condiţiile legii, ca salariaţi sau colaboratori, alte persoane care au profesiunile prevăzute la art.1 alin.(2) şi, după caz, orice altă categorie de personal necesar.”

Autori: doamna dep.Iulia Pataki (Grupul Parlamentar al UDMR), doamna dep.dr.Ana Florea ( Grupul Parlamentar al Minorităţilor Naţionale) şi dl.dep.Ion Burnei (Grupul Parlamentar al PDSR) .
Pentru folosirea termenului corect şi pentru a sublinia persoana care are acest drept.



4.
Art.8. 

(text ordonanţă)

“Art.8. – Nivelul salariului sau al remuneraţiei personalului angajat în calitate de salariat ori de colaborator se negociază cu titularul cabinetului de practică individual sau, după caz, cu persoanele prevăzute la art.7 alin.(2).”
Se propune să se introducă un text, ca pct.3 din legea de aprobare, cu următoarea redactare:

“3. Articolul 8 va avea următorul cuprins:

“Art.8. – Nivelul salariului sau al remuneraţiei personalului angajat în calitate de salariat ori de colaborator se negociază cu titularul cabinetului de practică individual sau, după caz, cu persoanele prevăzute la art.7 alin.(2), conform legii.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Dragoş Liviu (Grupul Parlamentar al PNL) şi dl.dep.dr.Ion Luchian (Grupul Parlamentar al PNL).
Pentru a se asigura respectarea reglementărilor în materie.



5.
Art.10, alin.(1), lit.e) 

( text ordonanţă)

“e) alte surse, în conformitate cu dispoziţiile legale, inclusiv cele provenind din valorificarea aparaturii proprii, uzate fizic sau moral, precum şi a celei excedentare din dotare.”


Se propune să se introducă un text, ca pct.4 în legea de aprobare, cu următoarea redactare:

“4. La articolul 10 alineatul (1), litera e) va avea următorul cuprins: 

“e) alte surse, în conformitate cu dispoziţiile legale.”

Autori: doamna dep.Iulia Pataki (Grupul Parlamentar al UDMR), doamna dep.Constanţa Popa (Grupul Parlamentar al PRM) şi dl.dep.dr.Ovidiu Brînzan (Grupul Parlamentar al PDSR).
Textul eliminat nu este de nivelul legii.



6.
Art.13. 

“- Articolul 13 va avea următorul cuprins:

“Art.13. – Persoanele juridice care desfăşoară servicii publice conexe actului medical, înfiinţate în temeiul altor acte normative, au obligaţia să se înregistreze în Registrul unic al cabinetelor medicale – Partea a 3-a - pentru servicii publice comune actului medical –, conform metodologiei stabilite prin ordin al ministrului sănătăţii.”
Devine pct.5 în legea de aprobare şi se reformulează după cum urmează:

“5. Articolul 13 va avea următorul cuprins:

Art.13. – Persoanele juridice care desfăşoară servicii publice conexe actului medical, înfiinţate în temeiul altor acte normative, au obligaţia să se înregistreze în Registrul unic al cabinetelor medicale – Partea a 3-a - pentru servicii publice conexe actului medical –, conform metodologiei stabilite prin ordin al ministrului sănătăţii şi familiei.”
Greşeală de redactare.



7.
__
Se introduce pct.6 în legea de aprobare, cu următoarea redactare:

“6. În cuprinsul ordonanţei, denumirile “Ministerul Sănătăţii” şi “ministrul sănătăţii” se înlocuiesc cu “Ministerul Sănătăţii şi Familiei “, respectiv “ministrul sănătăţii şi familiei”, iar cuvântul “profesie” se înlocuieşte cu cuvântul “profesiune”.”


Titulatura actuală este Ministerul Sănătăţii şi Familiei , respectiv ministru al sănătăţii şi familiei.

Termenul corect este cel de “profesiune”.




În cursul dezbaterilor din comisie nu s-au înregistrat amendamente respinse.

                       PREŞEDINTE,                                                                                                   SECRETAR,

      DEP.PROF.UNIV.DR.MIRCEA IFRIM                                                                DEP.FARM.ION BURNEI

Întocmit de experţii parlamentari:

Ana Georgescu

Gheorghe Marinescu

